《次韵杨信仲见贻郊居二首》
宋代·郭印

野老樵夫作比闾，儒宫一亩亦安居。
浇愁剩买村前酒，引睡频拈架上书。
江近云烟长到户，人稀鸟鹊自驯除。
不才已分时流弃，犹幸能延长者车。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。